Н А Р Е Д Б А 

       по чл. 56, ал. 2 от Закона за устройство на териториите

за реда  и условията за поставяне  на преместваеми обекти за търговски и други обслужващи дейности, рекламни и монументално – декоративни   елементи на територията на Община Тутракан
/ Приета с Решение № 440  от 14.03.2002 г/
РАЗДЕЛ   І

ОБЩИ РАЗПОРЕДБИ

Чл.1. (1)Тази наредба определя видовете,предназначението,изискванията към оформлението и реда за поставянето на преместваеми обекти за търговски и други обслужващи дейности,както и други елементи на градското обзавеждане на територията на община Тутракан

                       (2) Тази наредба урежда  и реда за поставяне върху недвижими имоти  на рекламни,информационни и монументално-декоративни елементи 
Чл.2. Преместваем  обект за търговски и други обслужващи и рекламни дейности по смисъла на тази наредба е обект,който не е свързан трайно с терена, не нарушава цялостта на настилката под него и не е обект на кадастъра .
Чл.3. (1)Елементи на градското обзавеждане, както и рекламните, инфор- мационните и монументално-декоративни елементи по смисъла на тази наредба са преместваеми съоръжения,които се явяват част от елементите на художествения синтез,определени с плана за регулация и застрояване / ПРЗ /  по чл.109 от ЗУТ 

                     (2) Местоположението на елементите на градското обзавеждане, като спирки на масовия градски автотранспорт,павилиони към паркингиге, павилиони за продажба на билети и други се определят с план- схема  за организация на системата за МОПТ

                     (3) Местоположението на елементите на градското обзавеждане като пейки,осветителни тела, чешми, фонтани, часовници,рекламни, информационни и монументално-декоративни елементи се определя с проекта за ПРЗ по чл.109 от ЗУТ 

                     (4) Местоположението на преместваемите обекти за търговски нужди  и    други обслужващи дейности като :павилиони ,кабини, сергии, маси,       колички,каравани, временни базарни конструкции, съдове за събиране на отпадъци и други се определя както следва :

                     а) върху поземлен имот, частна собственост на физическо или юридеческо лице-от главния архитект по скица на имота 

                     б) върху поземлен имот, държавна или общинска собственост- по схема,одобрена от главния архитект на Общината 

Чл.4. Преместваемите обекти за търговски нужди, съгласно чл.3,ал.4, могат да бъдат предназначени само за продажба на стоки и услуги, както следва: 

                 1.дребни пакетирани хранителни стоки 

                 2.печатни произведения  

                 3. цветя 

                 4. цигари 

                 5. ядки 

                 6. сладолед 

                 7. кафе и закуски 

                 8. плодове и зеленчуци 

                 9. тото фишове и лотарийни билети 

                10. парфюмерия и козметика 

                11. услуги от битов характер

Чл.5. Рекламните, информационните и монументално декоративните елементи по смисъла на чл.3,ал.3 могат да бъдат :

                   1.Надпис или изображение 

                   2. Информационно – указателна табела 

                   3.Монументално-декоративен елемент/ обемна форма /

Чл.6. Не са предмет на тази наредба : 

    1.Преместваеми обекти, разполагани в терени, изградени по подробен устройствен план за “ Пазар “ или “ Базар “ 

    2.Преместваеми обекти, разполагани в изградени паркове, градини и площи за озеленяване,съгласно подробен устройствен план  

    3.Строежите с временен устройствен статут съгласно § 17 от ПР на ЗУТ

РАЗДЕЛ  ІІ

ИЗИСКВАНИЯ ПРИ ПОСТАВЯНЕ И МОНТИРАНЕ НА ПРЕМЕСТВАЕМИТЕ ОБЕКТИ

Чл. 7. Преместваемите обекти и елементи на градското обзавеждане по своя характер могат да бъдат:

1. с унифициран дизайн / промишлено производство/ по проекти, одобрени от главния архитект на общината, след приемането им от Общинския експертен съвет по устройство на територията  

2. с индивидуален дизайн по проекти, одобрени от главния архитект на общината 

Чл.8.Характера,вида,размерите,предназначението и конкреткното местосто-положение на преместваемите обекти и елементи на  художествения синтез /градското обзавеждане/  се определят от главния архитект на общината в скицата за съгласуване и съгласно одобрената схема или  ПРЗ  

Чл.8. Забранява се : 

1. Разполагането на всички видове преместваеми обекти, с изключение на маси,сергии и колички, в обслужващите сервитути на инженерните съоражения 

2. Разполагането на преместваемите обекти за търговски дейности, както и рекламни, информационни и монументално- декоративни елементи в поземлени имоти,  без изричното писмено съгласие на собствениците на имота   

РАЗДЕЛ ІІІ

РЕД  ЗА  РАЗРЕШАВАНЕ  МОНТИРАНЕТО  И  РАЗПОЛАГАНЕТО  НА ПРЕМЕСТВАЕМИТЕ  ОБЕКТИ

Чл.9.(1) Разполагането и монтирането на преместваемите обекти, по смисъла на тази наредба , се извършва:

              1.Върху общински имоти -по одобрена от главния архитект на общината подробна схема или скица, изготвена по искане на служба  “Общинска собственост” 

               2.Върху държавни имоти – по одобрена от главния архитект на общината подробна схема или скица, изготвена след съгласие на съответната централна администрация, стопанистваща имота или на областния управител

               3.Върху частни имоти -  по скица, издадена от главния архитект и подадено заявление от физическите и юридическите лица, собственици на имота 

                  (2). Главният архитект на Общината ежегодно, в срок до 31 март, одобрява схемите по чл.9,ал.1,т.1 и 2 , които се обявяват от служба “ Общинска собственост” по реда на глава VІІ от Наредбата на Общински съвет по чл.8, ал.2 от ЗОС за реда за придобиване,стопанисване,управление и разпореждане с общинска собственост.В схемите подробно се описват местата, техния брой, предназначение, съответстваща площ и видовете преместваеми обекти.

                 (3).Главият архитект може да актуализира схемите по реда на тяхното одобряване след искане на служба “ Общинска собственост “или съгласуване с областната  служба 

Чл.10. Одобряването на схемите и съгласуването на скиците, изготвени от Технческа  служба на общината, обхващащи конкретните имоти, става от главния архитект, след тяхното служебно съгласуване със СДКО и експлоатационни предприятия  и приемането на схемите от Общинския експертен съвет по устройство на територията. За държавните имоти схемата се одобрява след съгласуване със  съответната централна администрация, която стопанисва имота, а в останалите случаи – с областния управител.

Чл.11. Одобрените схеми са основание за служба “ Общинска собственост “ и служба “ Държавни имоти “ при областен съвет да отпочнат процедура по отдаване под наем  и сключване на наеми за договори за съответните площи с цел, получилите право на ползване, да изготвят съответните проекти.

Чл.12. Видът,обхватът и съдържанието на проектите се определя от главния архитект на общината

Чл.13 .Разполагането и монтирането  на преместваемите обекти за търговски дейности: павилиони, кабини, фургони и временни базарни конструкции  започва след издаване на разрешение за поставяне от кмета на общината с приложени към него:

                1.Одобрена схема или скица на имота за разполагане на обекта 

                2.Договор за наем и/ или квитанция за платена такса па ЗМДТ

                3 .Одобрен проект 

Чл.14. Разполагането на сергии, маси, колички и витрини за търговски дейности става съгласно чл.9  с  разрешение на кмета на Общината или упълномощено от него длъжностно лице от отдел “ Общинска собственост “ или “Търговия “по реда на Наредбата на Общински съвет за извършване на търговска дейност и услуги на територията на община Тутракан

Чл.15.Разполагането на обекти, явяващи се елементи на градското обзавеждане по смисъла на чл.3,ал. 1, 2 и 3 , става с разрешение за поставяне, издадено от кмета на общината въз основа на одобрен проект.До влизането в сила на ПРЗ по чл.109 от ЗУТ и план-схема за организация системата на МОПТ, местоположението на обектите се определя със схема, изработена и одобрена по реда на чл.9 и чл.10 от настоящата наредба.

Чл.16.(1) Преместваемите обекти, предвидени за разполагане в общински и държавни имоти, като : павилиони, кабини, фургони и временни базарни конструкции, могат да бъдат захранвани с временна връзка за електрически ток  при спазване изискванията за електрическа безопасност и противопожарните норми .
          (2). Преместваемите обекти, предвидени за разполагане в частни имоти, като : павилиони, кабини, фургони и временни базарни конструкции, могат да бъдат захранвани с временни връзки за електрически ток,вода, канал ,  при спазване изискванията за електрическа безопасност, противопожарните норми и санитарно-хигиенните изисквания и без увреждане на прилежащите тротоари, улици,площадни пространства и зелени площи.

РАЗДЕЛ ІV

ВЪТРЕШНО-СЛУЖЕБЕН  КОНТРОЛ

Чл.17.Контролът по законността и правилността на актовете и отказите, издадени по реда на тази наредба от главния архитект, началника на служба  “Общинска собственост”, главния специалист “ Търговия “и други упълномощени специалисти  се упражнява от кмета на общината.

Чл.18.(1) Преместваемите обекти са незаконосъобразно поставени и подлежат на премахване, когато :

1. са монтирани  без изискващите се одобрени проекти и разрешение за поставяне  или в съществено отклонение от тях 

2.са с променена дийност и предназначение, които не съответстват на разрешената 

           (2) Разрешението за поставяне се отнема , когато:

1. обектът не се използва от лицето, на което е предоставено мястото 

2. обектът изчерпи срокът си на амортизационна годност, което се установява с протокол от нарочна комисия 

Чл.19. Премахването на обектите се извършва по следния ред: 

1.Упълномощени длъжностни лица от общинска администрация съставят 

констативен акт по образец 

2.Въз основа на констативния акт кметът на общината издава заповед за доброволно премахване на обекта 

3. След изтичане на срока за доброволното премахване заповедта по т.2 се привежда в изпълнение от определена фирма по договор с кмета на общината или от БКС.Премахването на обекта става за сметка на наемателя / нарушителя /, като дължимите суми се събират  по реда на Закона за събиране на държавните вземания.

Чл.20.За въпроси, неуредени в тази наредба, се прилага Законът за административното производство 

РАЗДЕЛ V

АДМИНИСТРАТИВНО-НАКАЗАТЕЛНИ  РАЗПОРЕДБИ 

Чл.21. (1) За нарушение на разпоредбите на тази наредба виновните лица се наказват с глоби от 50 до 100 лв .


(2) За повторно нарушение на тази наредба виновните лица се наказват с глоба от 100 до 500 лв.

Чл.22.(1) Актовете за установяване на нарушенията се съставят от длъжностни лица, определени със Заповед на Кмета на общината.

           (2) Наказателните постановления се издават от Кмета на Общината.

Чл.23.Административно – наказателното производство за извършените нарушения се извършва по реда на ЗАНН.

РАЗДЕЛ VІ

ПРЕХОДНИ И ЗАКЛЮЧИТЕЛНИ РАЗПОРЕДБИ

              §1. В тримесечен срок специалистите по ТСУ и Търговия при общинска администрация да изготвят и актуализират подробни схеми, съгласно чл. 9, ал. 1, т. 1 и т. 2 за общински и държавни имоти,заети към настоящия момент с временни търговски обекти,разрешени по досегашния ред.

             §2. Съществуващи преместваеми обекти, монтирани по реда на чл. 197 от отменения ЗТСУ, както и по реда на чл. 120, ал. 4 и чл. 120а от отменения ППЗТСУ, подлежат на премахване по реда на тази наредба,при ус9ловие, че не са включени в новите / актуализирани / схеми.

              §3. Тази Наредба се издава на основоние чл. 22, ал. 1, т. 13, чл.22, ал.1 от ЗМСМА и чл. 56, ал. 2 от ЗУТ и отменя НАРЕДБА за поставяне на временни  преместваеми съоражения за търговия – маси, столове, кабини и други, съгласно чл. 120 “ а “ от ППЗТСУ на Общински съвет - Тутракан

              §4. Тази наредба не урежда самите дейности : търговска дейност и външно – рекламна дейност на територията на общината, които са предмет на отделни наредби, а именно:

1. НАРЕДБА за извършване на търговска дейност и услуги на територията на Община Тутракан 

2. НАРЕДБА за външна рекламна дейност на територията на Община Тутракан

3. НАРЕДБА  за пазарите на територията на Община Тутракан

                 §5. Организацията по изпълнението на Наредбата се възлага на Кмета на Общината.

              §6. Тази Наредба е приета с Решение №  440 / 14.03.2002 г по Протокол № 36  на Общински съвет Тутракан и влиза в сила от деня на приемането и. 

